Kelinci Archives - Petshop Indonesia
King Spray 250 ml – Obat Bulu Rontok Hewan
Vital Rabbit 25kg – Makanan Kering / Pellet Kelinci Sabinet | Volume 110, Issue 3217
Volume 110, Issue 3217, 2008
Die Kerkblad - Volume 110, Issue 3217, November 2008
Volume 110, Issue 3217, November 2008
Laat ons feesvier en bly wees! : uit die Woord
Author Dirk Van &apos;t Zand
Feesvier? Is dit nie gevaarlik nie? Sê nou net ons doen sonde! Natuurlik is baie feeste wat gevier word, sondige feeste. Baie ander feeste begin goed, maar ontaard in &apos;n sondige fees. Vir die duiwel is&apos; n fees &apos;n goeie geleentheid om kwaad te saai.
Politiek, ekonomie en moraliteit : redaksioneel
Source: Die Kerkblad 110, pp 6 –8 (2008)
Dit het my laat dink aan wat &apos;n dame in die VSA &apos;n paar jaar gelede geantwoord het op die vraag of sy mnr. Bill Clinton as staatspresident van die VSA herkies wil sien nadat onsedelike optredes van Clinton aan die lig gekom het: "Ons kies &apos;n president, nie &apos;n pous nie."
Oor die moeilike werk van predikante vandag : hoofartikel
Source: Die Kerkblad 110, pp 7 –8 (2008)
Ek kan my goed voorstel dat die bediening tydens die pioniersomstandighede van ons land baie moed en deursettingsvermoë van predikante geverg het, maar ek wonder baie keer, as ek na die moderne uitdagings kyk wat dominees tans moet hanteer, of die moderne tyd nie een van die moeilikste tye ooit in die kerkgeskiedenis is nie.
Jefta en die Efraimiete Vreemdelingehaat : uit die Woord, Die Kerkblad, 110 (3215) 2008 : pp. 3 : errata
In die September 2008-uitgawe van Die Kerkblad het die naam van die skrywer van die Skrifoordenking op bladsy 3 ongelukkig weggeval. Die skrywer van dié oordenking was ds. Dirk Wijnbeek van Steynsburg. Ons vra ds. Wijnbeek en ons lesers om verskoning. - Red.
En die sinode sal besluit : brandpunt
Source: Die Kerkblad 110, pp 10 –11 (2008)
Hierdie keer is dit egter tog anders. Vir die eerste keer in die geskiedenis van die GKSA kom al die kerke, dit wil sê die ou kerke en die jong kerke wat uit die sendingwerk ontstaan het, in &apos;n volwaardige sinode byeen. Dit op sigself is &apos;n merkwaardige gebeurtenis wat &apos;n sigbare uitdrukking is van die eenheid van die Gereformeerde Kerke.
Die Redakteur gesels met ... ds. MN Banze : gesprek
Source: Die Kerkblad 110, pp 12 –14 (2008)
Vertel ons iets meer van jou agtergrond. Ek is die oudste van &apos;n gesin met vier kinders. My pa is oorlede toe ek 12 jaar oud was. Na die afsterwe van my pa het my ma ons gesin versorg, en die lewe was nie maklik nie. Sy het daarin geslaag om ons skool te laat gaan, ten spyte van baie moeilike lewensomstandighede. Twee jaar ná die dood van my pa, is my jonger broer ook oorlede. Gedurende daardie tyd het ek gevoel dat die lewe teen my gedraai het. Ek het tot die gereformeerde geloof gekom deur die bediening van Perspectives Réformées, onder leiding van wyle ds. Aaron Kayayan. Ek was een van die eerste lidmate van die Eglise Réformée Confessante au Congo.
Die deugde en ondeugde van die feesseisoen : fokusartikel
Author Deon Lartz
Source: Die Kerkblad 110, pp 16 –17 (2008)
Ons leef op die skarnier van die tyd" - die woorde van &apos;n rektor aan die eerstejaars tydens hulle verwelkoming by &apos;n Afrikaanse universiteit in 1983. Woorde wat vandag so waar geword het dat die skarnier ons party dae begin knyp.
Die deug en ondeug van huweliksfeeste : fokusartikel
Author P.J. (Peet) Vermeulen
Die huweliksfees is besonders en onderskei homself van meeste ander feeste in dié opsig dat daar &apos;n gastelys is. Daar is &apos;n gasheer wat jou so besonders ag dat jou naam op die gastelys verskyn. Dit is meestal nie &apos;n oop uitnodiging of skietlys waar die eerste honderd mense wat hulle name opgee, toegang tot die fees verkry nie. Kaartjies is nie te koop nie. Gaste word gekies.
Die deug en ondeug van volks- en nasionale feeste : fokusartikel
Hierdie onderskeiding is belangrik wanneer die saak van volks- en nasionale feeste beoordeel word, en hiermee gee ek sommer my standpunt by voorbaat weg: dit is iets goeds, iets deugdelik, maar verkeerd aangewend kan dit in &apos;n groot ondeug verval.
Feesviering tydens jaareindfunksies deug of ondeug? : fokusartikel
Author Etienne Van Loggerenberg
Die woord feesviering word gewoonlik gekoppel aan &apos;n gebeurtenis wat herdenk word, byvoorbeeld Kersfees, Erfenisdag, die Skulpiefees, die Rynkarnaval in Europa, ensovoorts. Pharos se Verklarende Afrikaanse Woordeboek stel feesviering as &apos;n "vrolike of plegtige herdenking van &apos;n heuglike gebeurtenis". Moontlik is die oorspronklike doel van die jaareindfunksies ook om die einde van die jaar feestelik te vier, maar dit het oor tyd duidelik geword dat daar verskillende doelwitte is wat hiermee bereik wil word.
Een kerk, eenheid van die kerk en kerkeenheid : diskussie
Source: Die Kerkblad 110, pp 24 –28 (2008)
In die hoofartikel van Die Kerkblad (DK) Julie 2007 reageer prof. JH van Wyk (JHvW) op my artikel oor Die kerk : wonder of afgod? Grondverskuiwing in die GKSA (dieselfde uitgawe, p. 32v).
Artikel 31 Kerkorde-tameletjie bring ons al verder in Tamatiestraat : diskussie
Author P.J. (Petrus) Venter
Source: Die Kerkblad 110, pp 26 –28 (2008)
Prof. GPL van der Linde
Wanneer prof. GPL van der Linde in 1978 die beoefening van die kerkreg in die Gereformeerde Kerke in SA sedert 1859 in oënskou neem, is sy insigte en toepassing selfs in 2008 nie te versmaai nie. Hy het bykans vir 120 jaar die spoor van kerkregering en kerkreg in die GKSA wou volg, waarin ons die spoor 30 jaar later nie moet verloor nie. Die ordening van ons kerklike lewe en veral ons kerkbegrip kom na 150 jaar onder geweldige spanning.
"Die wind waai waar hy wil" : diskussie
Source: Die Kerkblad 110, pp 29 –30 (2008)
Goeie vriende het onlangs aan ons die boek, "Nuwe Geskiedenis van Suid-Afrika", as geskenk gegee. Wat &apos;n openbaring! Dit was heilsaam om die geskiedenis van ons land &apos;n keer nie deur &apos;n Boerebril te lees nie, maar deur die oë van geleerdes uit alle sektore van die bevolking van ons land. Dit was &apos;n bevestiging van &apos;n oortuiging dat ons voorouers, by al hulle voortreflikhede, nie volmaakte heiliges was nie, maar ellendige sondaars soos ons, met alle moontlike implikasies van sondaarskap.
Hoe verstaan en interpreteer ons die Bybel? : antwoorde op Diskussie-artikel van Hans van Deventer : diskussie
Authors: Gert (Jorrie) Jordaan, Fika J. Van Rensburg and D.G. (Douw) Breed
Source: Die Kerkblad 110, pp 31 –32 (2008)
In die eerste plek moet daarop gewys word dat die grammaties-historiese benadering ongetwyfeld die mees omvattende benadering vir die verstaan en die uitleg (interpretasie) van die Bybel is. Volgens hierdie benadering moet &apos;n mens, om die Bybel te verstaan, enersyds deeglik kennis neem van dit wat daar geskrywe staan (dit is die grammatiese aspek), en andersyds van die tyd en omstandighede waarop daardie woorde gerig is en waarin dit ontstaan het (dit is die historiese aspek). Die Bybel word deur gereformeerde predikante en baie Bybelverklaarders wêreldwyd op hierdie manier bestudeer, en hulle studieresultate word wyd gerespekteer en hoog aangeslaan.
"Ek soek my broers ..." : &apos;n wonderwerk in ons Dopperkerk : diskussie
Author Bob Rebel
Source: Die Kerkblad 110, pp 33 –34 (2008)
Is die paar woorde nou maar net die woorde waarmee Josef daardie man geantwoord het? Woorde sonder verdere betekenis vir ons ...? Of sou die Heilige Gees tog &apos;n bepaalde bedoeling gehad het met die antwoord en dit daarom laat opneem het in die Skrif? In die Skrif, sodat ons as lesers van die Skrif ons daarvan rekenskap sou gee?
Flitse uit die verlede : die koster
Die rol van die koster was nie vroeër net om die kerkgebou skoon te hou en oop te sluit nie. Hy het &apos;n bepaalde funksie gehad by begrafnisse. Hy is soms ook die grafbidder genoem. By die Afrikaners in Angola, vanweë hulle afsondering, het hierdie koster-gebruik langer in gebruik gebly.
Die Bybel 75 jaar in Afrikaans : voorreg en verantwoordelikheid : aktueel
Author J.L. (Jaap) Helberg
Source: Die Kerkblad 110, pp 35 –36 (2008)
Ons besef seker nie genoeg hoe wonderlik bevoorreg ons is om die Bybel in ons huise beskikbaar te hê en dit enige tyd te kan lees nie. En dan dink ons nie eens aan wat dit alles gevra het om ons in staat te stel om sommer gou-gou &apos;n teksgedeelte in die Bybel na te slaan nie. Daar was nie altyd vers-indelings en indelings in hoofstukke nie.
Die vigspandemie in Suid-Afrika : aktueel
Author Carien Lion-Cachet
Source: Die Kerkblad 110, pp 37 –39 (2008)
Teen die einde van 2007 is reeds 43 miljoen mense wêreldwyd met vigs gediagnoseer. Volgens UNAIDS is sub-Sahara Afrika die gebied met die meeste MIV (menslike immuniteitsgebreksiekte virus)-lyers, naamlik 65% van die globale totaal. Volgens 2005-syfers, soos byeengebring deur die Departement van Gesondheid, is daar tussen vyf en ses miljoen MIV-lyers in Suid-Afrika. Hierdie syfers is bloot skattings en kan tot driemaal soveel wees.
Nuwe katkisasiehandleidings vanaf 2009 : aktueel
Author F.P. (Ferdie) Kruger
Kategese is een van die verantwoordelikhede wat die Here aan sy kerk oplê. Kategese is toerusting van verbondskinders. Toerus het dikwels die betekenis van: om heel te maak wat stukkend is, om &apos;n atleet af te rig, om &apos;n been wat in die gewrig ontwrig is, weer in funksie te plaas. Teologies gesproke kan ons die toerusting dan sien as &apos;n doelbewuste begeleiding van verbondskinders op die weg van geloofsgroei.
Kerk teen Tafelberg. Gereformeerde Kerk Kaapstad 1973 - 2006, P.W. Bingle : book review
Author Frans Van der Walt
In hierdie boek beskryf dr. Pieter Bingle die geskiedenis van die Gereformeerde Kerk Kaapstad van 1973 tot 2006. Dit was ook die bedieningstyd van die skrywer in hierdie gemeente.